CELEX: 62010CA0402
Language: et
Date: 2011-10-27 00:00:00
Title: Kohtuasi C-402/10: Euroopa Kohtu (viies koda) 27. oktoobri 2011 . aasta otsus (Conseil d’État (Prantsusmaa) eelotsusetaotlus) — Société Groupe Limagrain Holding versus Établissement national des produits de l’agriculture et de la mer (Põllumajandus — Määrus (EMÜ) nr 3665/87 ja määrus (EMÜ) nr 565/80 — Eksporditoetused — Toetuse ettemaks — Tolliladustamisprotseduurile suunatud kaup — Laoarvestuse pidamata jätmine — Tõend kaupade ekspordi kohta — Täielik või osaline õigus selle ekspordiga seonduvale ettemaksele — Alusetult saadud summa tagasimaksmise kohustus — Tagasimaksmisele kuuluva summa suurendamine)

17.12.2011   
            
            
               ET
            
            
               Euroopa Liidu Teataja
            
            
               C 370/14
            
         Euroopa Kohtu (viies koda) 27. oktoobri 2011. aasta otsus (Conseil d’État (Prantsusmaa) eelotsusetaotlus) — Société Groupe Limagrain Holding versus Établissement national des produits de l’agriculture et de la mer
   (Kohtuasi C-402/10) (1)
   
   (Põllumajandus - Määrus (EMÜ) nr 3665/87 ja määrus (EMÜ) nr 565/80 - Eksporditoetused - Toetuse ettemaks - Tolliladustamisprotseduurile suunatud kaup - Laoarvestuse pidamata jätmine - Tõend kaupade ekspordi kohta - Täielik või osaline õigus selle ekspordiga seonduvale ettemaksele - Alusetult saadud summa tagasimaksmise kohustus - Tagasimaksmisele kuuluva summa suurendamine)
   2011/C 370/22
   Kohtumenetluse keel: prantsuse
   
      Eelotsusetaotluse esitanud kohus
   
   Conseil d’État
   
      Põhikohtuasja pooled
   
   
      Kassatsioonkaebuse esitaja: Société Groupe Limagrain Holding
   
      Vastustaja: Établissement national des produits de l’agriculture et de la mer
   
      Ese
   
   Eelotsusetaotlus — Conseil d’État (Prantsusmaa) — Komisjoni 27. novembri 1987. aasta määruse (EMÜ) nr 3665/87, millega sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad (EÜT L 351, lk 1), sätete koostoimes nõukogu 4. märtsi 1980. aasta määrusega (EMÜ) nr 565/80 põllumajandustoodetele antavate eksporditoetuste ettemaksete kohta (EÜT L 62, lk 5; ELT eriväljaanne 3/04, lk 156) sätetega, tõlgendamine — Kauba suunamine tolliladustamisprotseduurile selle eksportimiseks saades eksportimistoetuse ettemakse — Ettemaksena saadud summa tagasimaksmine kaupade kohta laoarvestuse pidamata jätmise korral — Tagasimaksmise tingimused
   
      Resolutsioon
   
   
               1.
            
            
               Eksporditoetuste eelfinantseerimist käsitlevaid liidu sätteid tuleb tõlgendada nii, et tollikontrolli suunatud toodete kohta liidu tollieeskirjade kohaselt laoarvestuse pidamine kujutab endast nende kaupadega seonduva eksporditoetuse ettemakse tegemise tingimust. Asjaomases laoarvestuses sisalduvate teatud kannete õigsuse või vasturääkivustega seonduvaid veel kõrvaldamata kahtlusi puudutavas on siiski võimalik selgust saada muudele täiendavatele dokumentidele tuginedes, tingimusel et pädevad siseriiklikud ametiasutused peavad neid dokumente piisava tõendusjõuga dokumentideks.
            
         
               2.
            
            
               Eksporditoetuste eelfinantseerimist käsitlevaid liidu sätteid tuleb tõlgendada nii, et:
               
                           —
                        
                        
                           juhul kui ja kuivõrd on rikutud kohustust pidada tollikontrolli suunatud toodete kohta liidu tollieeskirjade kohaselt laoarvestust, siis ei piisa selleks, et lugeda, et eksportijal on õigus selle kaubaga seotud eksporditoetuste summale, ettemakse saamiseks esitatud maksedeklaratsioonis silmas peetud kaubaga koguselt ja laadilt sarnase kauba ekspordi tõendamisest;
                        
                     
                           —
                        
                        
                           kui eksportija peab tollilattu paigutatud toodete kohta laoarvestuse pidamise kohustuse rikkumise tõttu kas täielikult või osaliselt tagasi maksma eksporditoetuse ettemaksena saadud summad, tuleb alusetult saadud ning tagasimaksmisele kuuluvat summat komisjoni 27. novembri 1987. aasta määruse (EMÜ) nr 3665/87, millega sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad (muudetud komisjoni 30. juuni 1993. aasta määrusega (EMÜ) nr 1708/93), artikli 33 lõike 1 teise lõigu alusel suurendada 20 % võrra.
                        
                     
         
      (1)  ELT C 288, 23.10.2010.